[{"text_idx": "#000003", "text": "UudisedUudisedArvamusHaridusAjaluguKeskkondLoodusPsu\u0308u\u0308hikaTeaduseluTehnikaTervisUniversumU\u0308hiskondMeediataipEriprojektidEriprojektidGoldbergi masinTeadus 3 minutigaKeskkonnakuuAasta koolAkadeemikudrohepo\u0308o\u0308reEesti naisteadlasedNoorteadlasedNutikas eluOma puuO\u0303pilaste TeadusfestivalTeadus tagasi- ja edasivaatesKust sa tead?Kuidas targemini o\u0303ppida?Lugeja ku\u0308sibNipid jooksuvo\u0303istluseksTV/RaadioTV/RaadioLaborTaskuha\u0308a\u0308lingNovaatorOsoonPuust ja punaseksR2 PortaalTeadusvideodAbi"}, {"text_idx": "#000005", "text": "Universum vo\u0303is olla selle algusaegadel hologramm"}, {"text_idx": "#000006", "text": "Kosmilise taustkiirguse kaart. Autor/allikas: ESA"}, {"text_idx": "#000007", "text": "Universumi algusaegu paremini mo\u0303ista u\u0308ritavad fu\u0308u\u0308sikud leidsid, et selle veidruste lihtsamalt seletamiseks vo\u0303iks ja\u0308tta a\u0308ra u\u0308he ruumidimensiooni. Holograafilise mudeli ennustused on va\u0308hemalt va\u0308ikestel skaaladel vaatlusandmetega sama heas koosko\u0303las kui harjumuspa\u0308rasemad kirjeldused."}, {"text_idx": "#000008", "text": "''Holograafilise mudeli u\u0308lesanne pole o\u0308elda, mitmes mo\u0303o\u0303tmes sa elad vo\u0303i kas sinu elu on koos u\u0308leja\u0308a\u0308nud universumiga hallutsinatsioon. Ko\u0303ik seisneb mudeli katseandmetega vo\u0303imalikult heasse vastavusse viimises. Meie lahendus pakub Suure Paugu ja\u0308rgse aja kirjeldamiseks lihtsalt u\u0308hte ko\u0303ige lihtsamat viisi,'' selgitas uurimuse esimene autor Niayesh Afshordi ERR Novaatorile, vastates ku\u0308simusele, kuidas peaks vo\u0303i vo\u0303iks muuta to\u0308o\u0308 inimeste maailmapilti."}, {"text_idx": "#000009", "text": "\"Holograafilise mudeli u\u0308lesanne pole o\u0308elda, mitmes mo\u0303o\u0303tmes sa elad vo\u0303i kas sinu elu on koos u\u0308leja\u0308a\u0308nud universumiga hallutsinatsioon. Ko\u0303ik seisneb mudeli katseandmetega vo\u0303imalikult heasse vastavusse viimises.\""}, {"text_idx": "#000010", "text": "Tavalisemad ka\u0308sitlused ja\u0308a\u0308vad noore universumi eripa\u0308rade selgitamisel ha\u0308tta. U\u0308htpidi oli universum u\u0308litihe ja seega ka gravitatsioonilised jo\u0303ud a\u0308a\u0308rmiselt tugevad. Teisalt asusid aineosakesed u\u0308ksteisele sedavo\u0303rd la\u0308hedal, et arvestama peab pisiosakeste ka\u0308itumist selgitava kvantmehaanikaga. ''Me ei mo\u0303ista veel pa\u0308ris ha\u0308sti, kuidas see toimib. U\u0308ks vo\u0303imalus sellega toime tulemiseks on kujutada universumit kvantmehaanikat ja gravitatsiooni sisaldava kastina, kuid kirjeldada vaid seda, mis toimub selle a\u0308a\u0308rel,'' so\u0303nas Kanadas asuva Waterloo u\u0308likooli fu\u0308u\u0308sik."}, {"text_idx": "#000011", "text": "U\u0308he ruumimo\u0303o\u0303tme ko\u0303rvale heitmisel on vo\u0303imalik teha sama ka gravitatsiooniga. See omakorda muudab tehtavaid arvutusi oluliselt lihtsamaks. Na\u0308iteks tegi seda musta auguga juba aastaid tagasi Stephen Hawking, na\u0308idates, et info ko\u0303ige sellesse imetu kohta paikneb augu pinnal. Asfordi kolleegid ka\u0308isid va\u0308lja idee, et sarnast lahendust saaks rakendada ka Suurel Paugul. Hu\u0308poteesi korralikult proovile panemine muutus vo\u0303imalikuks aga alles Suure Paugu ja\u0308relkuma \u2013 kosmilist mikrolaine taustkiirgust \u2013 kaardistanud Plancki satelliidi toel."}, {"text_idx": "#000012", "text": "U\u0308hte aja- ja kahte ruumimo\u0303o\u0303det ho\u0303lmanud mudeli ennustuste reaalse maailmaga vo\u0303rdlemisel selgus, et see kirjeldab mikrolainelist taustkiirgust va\u0308iksematel skaaladel sama ha\u0308sti kui standardsemad kosmoloogilised mudelid. Kuigi see ei ta\u0308henda, et universum oli oma algusaegadel hologramm, ei vo\u0303imalda tulemused seda ka va\u0308listada."}, {"text_idx": "#000013", "text": "''Ta\u0308iesti aus olles, to\u0308o\u0308 na\u0308itab meile hetkel viisi, kuidas mudeldada, mis Suurest Paugust va\u0308lja tuli ja sellega see piirdub,'' ro\u0303hutas Afshordi. See ei ta\u0308henda aga tema so\u0303nul, et fu\u0308u\u0308sikud ei vo\u0303iks proovida kirjeldada na\u0308iteks ja\u0308rgmise sajandi va\u0308ltel holograafiliselt tervet universumi. Afshord ise holograafilist mudelit teistele ei eelista ja to\u0308o\u0308tab paralleelselt mitme teise ka\u0308sitluse kallal."}, {"text_idx": "#000014", "text": "U\u0308he mudeli teisele eelistamiseks ja na\u0308iteks holograafilise maailmapildi paikapidavuse kinnitamiseks vo\u0303i u\u0308mberlu\u0308kkamiseks la\u0308heb tarvis ta\u0308iendavaid vaatlusandmeid. Samuti tuleb ta\u0308iendada oluliselt uurimuses kasutatud holograafilist mudelit. Hetkel pole vo\u0303imalik luua sellega taevast lo\u0303igukesi, mille la\u0308bimo\u0303o\u0303t u\u0308letab 10 kraadi. Umbes sama laia ala katab taevas va\u0308ljasirutatud ka\u0308si."}, {"text_idx": "#000015", "text": "Osaliselt seisab see Afshordi hinnangul arvutusvo\u0303imsuse taga. ''Me ei tea veel kindlalt, milliste takistuste otsa me to\u0308o\u0308riistade arendamisel satume, kuid meil on olemas teekaart. Igal juhul teame, kui kohal oleme,'' so\u0303nas fu\u0308u\u0308sik. Ta\u0308iendavat keerukust lisab to\u0303demus, et teadlased on universumis na\u0308htavate statistiliste anomaaliate kvantifitseerimiseks kasutanud seni veidi erinevaid tehnikaid. Kosmilises taustkiirguses na\u0308htavate anomaaliate kirjeldamises peitub ka holograafilise mudeli vo\u0303imalus teha silmad ette standardsematele mudelitele."}, {"text_idx": "#000016", "text": "Afshord ro\u0303hutas, et fu\u0308u\u0308sikute teooriaid ja ennustusi ei tohiks liialt su\u0308damesse vo\u0303tta. ''Fu\u0308u\u0308sika roll pole sulle o\u0308elda, mida uskuda vo\u0303i mida mitte, na\u0308iteks kas kahte vo\u0303i kolme ruumimo\u0303o\u0303tmesse. Meie u\u0308lesanne on lihtsalt va\u0308lja selgitada, kuidas universumit ko\u0303ige kergemini kirjeldada. Seda viisil, et tehtavaid ennustusi saab samal ajal kontrollida,'' so\u0303nas fu\u0308u\u0308sik."}, {"text_idx": "#000017", "text": "Uurimus ilmus ajakirjas Physical Review Letters."}, {"text_idx": "#000018", "text": "Veenuse sa\u0308hvatused vo\u0303ivad olla meteoorid, mitte va\u0308lgud"}, {"text_idx": "#000019", "text": "Eesti juurtega astronaut ra\u0308a\u0308kis Tartus noortele oma to\u0308o\u0308st"}, {"text_idx": "#000020", "text": "NASA asub uurima asteroidilt toodud materjali"}, {"text_idx": "#000021", "text": "Eesti neljas satelliit saadetakse orbiidile oktoobri alguses"}, {"text_idx": "#000022", "text": "Astronoom: virmalisi na\u0308eb sageli veel kolm-neli aastat"}, {"text_idx": "#000023", "text": "Kuul vo\u0303ib leiduda vett arvatust ma\u0308rksa va\u0308hem"}, {"text_idx": "#000024", "text": "Marsil on va\u0308he mineraale, sest puuduvad elu ja laamad"}, {"text_idx": "#000025", "text": "Musti auke vo\u0303ib olla meile la\u0308hemal kui seni teatud"}, {"text_idx": "#000026", "text": "Pa\u0308ikesesu\u0308steemi u\u0308heksas planeet vo\u0303ib olla u\u0308sna Maa mo\u0303o\u0303tu"}, {"text_idx": "#000027", "text": "Augusti lo\u0303pus saab na\u0308ha haruldast superkuud"}, {"text_idx": "#000028", "text": "Universum vo\u0303ib olla seni arvatust kaks korda vanem"}, {"text_idx": "#000029", "text": "Nobeli keemiapreemia pa\u0308lvisid kvantta\u0308ppide avastajad"}, {"text_idx": "#000030", "text": "Riigilaevastik tahab katta Eesti mereala nutipoide seirevo\u0303rguga"}, {"text_idx": "#000031", "text": "TTU\u0308 teadlased: platvormito\u0308o\u0308tajate alava\u0308a\u0308rtustamine varjutab u\u0308kssarviku edulugu"}, {"text_idx": "#000032", "text": "Briti uuring tembeldab suure osa internetikasutajatest so\u0303ltlasteks"}, {"text_idx": "#000033", "text": "Valguse u\u0308lemtoonide va\u0308lgutajad saavad fu\u0308u\u0308sika-Nobeli"}, {"text_idx": "#000035", "text": "Eesti esimene robotlaev hakkab La\u0308a\u0308nemere kalavarusid kaardistama"}, {"text_idx": "#000036", "text": "O\u0303htuso\u0308o\u0308k maailma lo\u0303pus ehk mis saab elust tulevikus"}, {"text_idx": "#000038", "text": "Ta\u0308na o\u0308o\u0308sel me ei sure, majamo\u0303o\u0303tu asteroid lendas Maast mo\u0308o\u0308da"}, {"text_idx": "#000039", "text": "Ajalooline tabamus: astronoomid na\u0308gid esimest korda u\u0308hinemas neutronta\u0308hti"}, {"text_idx": "#000040", "text": "100 aastat kosmoloogilist konstanti \u2013 universumi suurim mo\u0303istatus (1/2)"}, {"text_idx": "#000041", "text": "Interaktiivne ajajoon: 30 aastat, mil maailm ei lo\u0303ppenudki"}, {"text_idx": "#000042", "text": "Jaheda ta\u0308he u\u0308mbrus kubiseb Maa-sarnastest planeetidest"}, {"text_idx": "#000043", "text": "Teadlased na\u0308gid esimest korda gravitatsioonilaineid"}, {"text_idx": "#000045", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]